138. löggjafarþing 2009–2010.

Þskj. 646 — 174. mál.

Breytingartillögur

við frv. til l. um breyt. á l. nr. 116/2006, um stjórn fiskveiða, með síðari breytingum.

Frá minni hluta sjávarútvegs- og landbúnaðarnefndar.

Varatillögur (sbr. frávísunartillögu í nál. á þskj. 645):

1.	Við 3. gr.

a.	A-liður orðist svo: 5. mgr. orðast svo:

Á hverju fiskveiðiári er einungis heimilt að flytja af fiskiskipi aflamark, umfram aflamark sem flutt er til skips, sem nemur 25% af samanlögðu aflamarki sem fiski
skipi er úthlutað. Í þessu sambandi skal aflamark metið í þorskígildum á grundvelli verðmætahlutfalla einstakra tegunda, sbr. 19. gr. Heimilt er Fiskistofu að víkja frá þessari takmörkun á heimild til flutnings á aflamarki vegna breytinga á skipakosti útgerðar eða þegar skip hverfur úr rekstri um lengri tíma vegna alvarlegra bilana eða sjótjóns, samkvæmt nánari reglum sem ráðherra setur um skilyrði flutningsins. Sé aflahlutdeild flutt á milli skipa í eigu sama aðila skal heimilt að flytja aflamark sem úthlutað hefur verið vegna aflahlutdeildarinnar ásamt aflahlutdeildinni.

b.	B-liður falli brott.

c.	C-liður orðist svo: 6. mgr. fellur brott.

d.	D-liður orðist svo: 7. mgr. fellur brott.

2.	Við 4. gr. bætist nýr málsliður sem orðist svo: Þrátt fyrir ákvæði 1. efnismálsl. a-liðar 3. gr. skal miða við 42% í stað 25% fiskveiðiárið 2010/2011 og 36% í stað 25% fiskveiðiárið 2011/2012.

3.	Ákvæði til bráðabirgða I orðist svo:

Heimilt er að hluti heildarafla í skötusel hjá skipum sem ekki stunda beinar skötusels
veiðar sé utan aflamarks. Ráðherra útfærir heimildina frekar í reglugerð auk þess að tiltaka nákvæma prósentutölu heimilaðs meðafla.